
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3326 

27 Δεκεμβρίου 2013 


ΑΠΟΦΑΣΕΙ Σ 

Αριθμ. πρωτ. 4144 
Αριθμ. Διεκπ. 2458 

Τροποποίηση και αντικατάσταση του Κανονισμού δι- 
οικήσεως και διαχειρίσεως του Εκκλησιαστικού 
Ιδρύματος υπό την επωνυμίαν: «ΡΟΥΦΟΓΑΛΕΙΟ ΕΚ¬ 
ΚΛΗΣΙΑΣΤΙΚΟ ΚΕΝΤΡΟ ΑΚΡΑΤΑΣ» της Ιεράς Μητρο- 
πόλεως Καλαβρύτων και Αιγιαλείας. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 29 παρ. 2 και 59 παρ. 
2 τού Ν. 590/77 «Περί του Καταστατικού Χάρτου της 
Εκκλησίας της Ελλάδος». 

2) Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Καλαβρύτων 
και Αιγιαλείας. 

4) Την υπ’ αριθμ. 84/16.9.2013 Απόφασιν και την 
υπ’ αριθμ. 797/3.10.2013 Πρότασιν του Σεβασμιωτάτου 
Μητροπολίτου Καλαβρύτων και Αιγιαλείας Αμβροσίου. 

5) Την από 8.10.2013 Γνωμοδότησιν του Ειδικού Νομι¬ 
κού Συμβούλου της Ιεράς Συνόδου της Εκκλησίας της 
Ελλάδος, αποφασίζει: 

Τροποποιεί και αντικαθιστά τον Κανονισμόν διοικήσε- 
ως και διαχειρίσεως του Εκκλησιαστικού Ιδρύματος υπό 
την επωνυμίαν: «ΡΟΥΦΟΓΑΛΕΙΟ ΕΚΚΛΗΣΙΑΣΤΙΚΟ ΚΕ¬ 
ΝΤΡΟ ΑΚΡΑΤΑΣ» της Ιεράς Μητροπόλεως Καλαβρύτων 
και Αιγιαλείας (ΦΕΚ 95/Β71990), όπως έχει τροποποιηθεί 
(ΦΕΚ 561/Β71991 και 1092/Β72003), ως εξής: 

ΚΑΝΟΝΙΣΜΟΣ 

Περί Διοικήσεως και Διαχειρίσεως 

του Εκκλησιαστικού Ιδρύματος υπό την επωνυμίαν 
«ΡΟΥΦΟΓΑΛΕΙΟ ΕΚΚΛΗΣΙΑΣΤΙΚΟ ΚΕΝΤΡΟ ΑΚΡΑΤΑΣ» 
της Ιεράς Μητροπόλεως Καλαβρύτων και Αιγιαλείας 

Αρθρο Ιο 

Το Ευαγές Εκκλησιαστικό Ίδρυμα «ΡΟΥΦΟΓΑΛΕΙΟΝ ΕΚ¬ 
ΚΛΗΣΙΑΣΤΙΚΟΝ ΚΕΝΤΡΟΝ ΑΚΡΑΤΑΣ» που συστάθηκε με 


Πράξη του Μητροπολίτου Καλαβρύτων και Αιγιαλείας ΑΜ¬ 
ΒΡΟΣΙΟΥ, είναι εξαρτημένη υπηρεσία της Ιεράς Μητροπόλε¬ 
ως Καλαβρύτων και Αιγιαλείας και καλύπτει τις πνευματικές 
ανάγκες της Ενορίας του Ιερού Ναού Αγίου Χαραλάμπους 
Ακράτας και της ευρύτερης περιοχής της Ανατολικής Αι- 
γιάλειας, λειτουργεί δε νόμιμα και μέσα στα πλαίσια, που 
ορίζουν οι Νόμοι της Πολιτείας και μάλιστα ο Ν. 590/1977. 

Το «ΡΟΥΦΟΓΑΛΕΙΟΝ ΕΚΚΛΗΣΙΑΣΤΙΚΟΝ ΚΕΝΤΡΟΝ 
ΑΚΡΑΤΑΣ» έχει κυκλοτερή σφραγίδα, η οποία φέρει 
στο κέντρο της τον δικέφαλο αετό και γύρω από αυτόν 
τις λέξεις «ΡΟΥΦΟΓΑΛΕΙΟΝ ΕΚΚΛΗΣΙΑΣΤΙΚΟΝ ΚΕΝΤΡΟΝ 
ΑΚΡΑΤΑΣ» «ΕΤΟΣ ΙΔΡΥΣΕΩΣ 1987», χάριν συντομίας. 

Στην διεξαγομένη αλληλογραφία τα επιστολόχαρτα 
φέρουν τον πλήρη τίτλο το Κέντρου, ο οποίος έχει ως 
εξής: «ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ & ΑΙΓΙΑΛΕΙΑΣ - 
ΡΟΥΦΟΓΑΛΕΙΟΝ ΕΚΚΛΗΣΙΑΣΤΙΚΟΝ ΚΕΝΤΡΟΝ ΑΚΡΑΤΑΣ 
- έτος ιδρύσεως 1987». 

Άρθρο 2ο 

1. Το «ΡΟΥΦΟΓΑΛΕΙΟΝ ΕΚΚΛΗΣΙΑΣΤΙΚΟΝ ΚΕΝΤΡΟΝ 
ΑΚΡΑΤΑΣ» σκοπό έχει να υποβοηθήσει την πνευματι¬ 
κή ανάπτυξη των κατοίκων της ευρύτερης περιοχής, 
του διευρυμένου Δήμου Αιγιαλείας και γενικώτερα της 
Ανατολικής Αιγιάλειας, δια της ιεραποστολικής, φιλαν¬ 
θρωπικής και ηθοπλαστικής διακονίας της Τοπικής Εκ¬ 
κλησίας, σύμφωνα προς τον διακαή πόθο των δωρητών, 
Σωτηρίου και Ρενάτας Ρουφογάλη, διακονίας εκφραζο- 
μένης διά της αναπτύξεως ενοριακής δράσεως από την 
Ενορία Αγίου Χαραλάμπους Ακράτας. 

Ειδικότερα μεταξύ των σκοπών του «ΡΟΥΦΟΓΑΛΕΙΟΥ 
ΕΚΚΛΗΣΙΑΣΤΙΚΟΥ ΚΕΝΤΡΟΥ ΑΚΡΑΤΑΣ» είναι: 

α) Η Ελληνοχριστιανική μόρφωση και η ηθική Χρι- 
στοκεντρική διάπλαση ατόμων της παιδικής και της 
νεανικής ηλικίας της Ακράτας και των περιχώρων. Η 
σύσταση και λειτουργία Ενοριακού Κέντρου Νεότητος 
θεωρείται πρωταρχικός στόχος. 

β) Η καλλιέργεια και ανάπτυξη στενώτερης συνεργα¬ 
σίας μετά των ενηλίκων κατοίκων της περιοχής προς 
επιτυχία μεγαλυτέρης υποστήριξης των ιεραποστολικών 
και ποιμαντικών δραστηριοτήτων της Ιεράς Μητροπό¬ 
λεως και των Ενοριών της Ανατολικής Αιγιαλείας. Η 
σύσταση και λειτουργία χώρων υποδοχής, πνευματικής 
καλλιέργειας και οικοδομής, εντός των οποίων νοείται 
και η ψυχαγωγία των ενηλίκων, η οποία θεωρείται επί¬ 
σης λίαν αναγκαία. 

γ) Η διά παντός είδους και τρόπου συμπαράσταση 
και βοήθεια προς τους κατοίκους της τρίτης και της 
τετάρτης ηλικίας της εδαφικής περιοχής του Δημοτικού 
Διαμερίσματος Ακράτας. 

δ) Η στέγαση και λειτουργία Μουσείου της οικογέ¬ 
νειας Ρουφογάλη. 

Για την πληρέστερη υλοποίηση των ανωτέρω στό¬ 
χων και την ικανοποίηση της επιθυμίας του αειμνήστου 
Δωρητού Σωτηρίου Ρουφογάλη, ρητά απαγορεύεται η 
καθ’ οιονδήποτε τρόπον ανάμιξη του «ΡΟΥΦΟΓΑΔΕΙΟΥ 
ΕΚΚΛΗΣΙΑΣΤΙΚΟΥ ΚΕΝΤΡΟΥ ΑΚΡΑΤΑΣ» στην πολιτική 
και τις πολιτικές δραστηριότητες ή διενέξεις. 

Αρθρο 3ο 

1. Το «ΡΟΥΦΟΓΑΛΕΙΟΝ ΕΚΚΛΗΣΙΑΣΤΙΚΟΝ ΚΕΝΤΡΟΝ 
ΑΚΡΑΤΑΣ» διοικείται από πενταμελές Διοικητικό Συμ¬ 
βούλιο συγκροτούμενο με απόφαση του Μητροπολίτη 
Καλαβρύτων και Αιγιαλείας, τηρουμένων των όρων του 
υπ’ αριθμ. 11.010/14.10.1987 Δωρητηρίου Συμβολαίου, στο 
οποίο μετέχουν: 

α) Ο Μητροπολίτης Καλαβρύτων και Αιγιαλείας ως 
Πρόεδρος, νόμιμα αναπληρούμενος. 

β)Ένας απο τους Εφημερίους της περιοχής, κατά 
προτίμησιν δε ο ιερατικός Προϊστάμενος του Ενοριακού 
Ιερού Ναού Αγίου Χαραλάμπους Ακράτας, με την ιδιότη¬ 
τα του Αντιπροέδρου, οριζόμενος από τον Μητροπολίτη. 

γ)Ένας από τους πλησιέστερους συγγενείς του Δω¬ 
ρητού, μετά του αναπληρωτού του, οριζόμενοι από τον 
Πρόεδρο του Διοικητικού Συμβουλίου του Ιδρύματος, 
κατά προτίμηση απ’ αυτούς που φέρουν το επώνυμο 
Ρουφογάλη, με πρώτη την αξιότιμη Κυρία Ρενάτα Σωτ. 
Ρουφογάλη, η οποία θα κατέχει την θέση αυτή εφ’ όρου 
ζωής. ^ 

δ) Δύο ευυπόληπτα πρόσωπα της κοινωνίας της Ακρά¬ 
τας, μετά των αναπληρωτών τους, προτεινόμενα από 
τον Σεβασμιώτατο Πρόεδρο ή την Κυρία Ρενάτα Ρου- 
φογάλη και ψηφιζόμενα από το Διοικητικό Συμβούλιο. 

Κατά την ρητή επιθυμία των Δωρητών απαγορεύεται 
ο διορισμός των Μελών του Διοικητικού Συμβουλίου 
προσώπων, τα οποία ασχολούνται με την πολιτική, 
η δε ανάληψη δραστηριότητος πολιτικού χαρακτήρα 
από Μέλος του Διοικητικού Συμβουλίου, συνεπάγεται 
ταυτόχρονη παραίτηση του μέλους από το Διοικητικό 
Συμβούλιο του Ιδρύματος. 

2. Η θητεία των Μελών του διοικητικού Συμβουλίου 
είναι τριετής. Τα Μέλη του Δ.Σ. είναι επανεκλέξιμα ή 
επαναδιορίζονται άνευ περιορισμού. 

3. Η ιδιότητα του Μέλους είναι τιμητική και άμμισθος. 

4. Το νέο Διοικητικό Συμβούλιο κατά την πρώτη Συ¬ 
νεδρία της θητείας του εκλέγει μεταξύ των Μελών του 
τον Γραμματέα και τον Ταμία του Ιδρύματος. 

5. Εάν το Δ.Σ. κρίνη αναγκαίο, χρέη «Ειδικού Γραμ¬ 
ματέα» δύνανται να ανατίθενται και σε άλλο πρόσωπο 
εκτός του Δ.Σ. Στην περίπτωση αυτή ο Ειδικός Γραμμα- 
τέας, παρίσταται στις Συνεδρίες του Διοικητικού Συμ¬ 
βουλίου, συντάσσει τά Πρακτικά, συνδράμει το έργο 
της διεκπεραιώσεως της αλληλογραφίας κ.λπ., αλλά 
δεν έχει δικαίωμα ψήφου. 

Αρθρο 4ο 

1. Το Διοικητικό Συμβούλιο λογίζεται σε απαρτία εάν 
παρίστανται τέσσερα (4) τουλάχιστον από τά μέλη του, 


με τον απαραίτητο όρο της παρουσίας του Προέδρου 
ή του νομίμου αναπληρωτού του. 

2. Οι αποφάσεις λαμβάνονται κατά πλειοψηφία, σε πε¬ 
ρίπτωση ισοψηφίας υπερισχύει η ψήφος του Προέδρου. 

3. Το Διοικητικό Συμβούλιο, συγκαλούμενο από τον 
Πρόεδρο, συνεδριάζει οσάκις υπάρχουν θέματα προς 
συζήτηση και λήψη αποφάσεως. 

Αρθρο 5ο 

Το Διοικητικό Συμβούλιο έχει τις εξής αρμοδιότητες: 

1. Διοικεί και διαχειρίζεται την περιουσία του Κέντρου. 

2. Συντάσσει τον Προϋπολογισμό και τον Απολογισμό, 
τον οποίο εγκρίνει το Μητροπολιτικό Συμβούλιο της 
Ιερός Μητροπόλεως Καλαβρύτων και Αιγιαλείας. 

3. Γνωμοδοτεί για την αποδοχή δωρεών, την οποία 
ενεργεί ο Μητροπολίτης, και αποφασίζει τα αναγκαία 
και νόμιμα για την αξιοποίηση των περιουσιακών στοι¬ 
χείων του Κέντρου. 

4. Αποφασίζει για την επέκταση των δραστηριοτήτων 
του Κέντρου, για την συνεργασία με άλλους φορείς του 
τόπου της Επικράτειας της Ευρωπαϊκής Ενώσεως και 
για την ενίσχυση παρεμφερών δραστηριοτήτων. 

Άρθρο 6ο 

Ο Πρόεδρος έχει τις εξής αρμοδιότητες: 

1. Εκπροσωπεί το «ΡΟΥΦΟΓΑΛΕΙΟΝ ΕΚΚΛΗΣΙΑΣΤΙΚΟΝ 
ΚΕΝΤΡΟΝ ΑΚΡΑΤΑΣ» ενώπιον πόσης Αρχής, εκτός αν 
άλλως πως και για ειδικές περιπτώσεις αποφασίσει το 
Δ.Σ. 

2. Καταρτίζει την Ημερήσια Διάταξη και συγκαλεί το 
Διοικητικό Συμβούλιο. 

3. Εκτελεί, διά του Γραμματέως ή του Ειδικού Γραμμα- 
τέως, εάν υπάρχη, τις αποφάσεις του Δ.Σ. και υπογράφει 
τα εξερχόμενα έγγραφα. 

Αρθρο 7ο 

1. Ο Γραμματεύς ή ο Ειδικός γραμματεύς, εάν υπάρχη, 
είναι υπεύθυνος για την τήρηση των Πρακτικών, την 
διεξαγωγή της αλληλογραφίας και την διασφάλιση του 
Αρχείου. 

2. Ο Ταμίας ενεργεί τις εισπράξεις και πληρωμές με 
διπλότυπα Γραμμάτια Εισπράξεως και Εντάλματα Πλη¬ 
ρωμής, θεωρημένα από την Ιερά Μητρόπολη Καλαβρύ¬ 
των και Αιγιαλείας, συντάσσει κατ’ έτος σε σχέδιο τον 
Προϋπολογισμό και τον Απολογισμό του Ιδρύματος και 
τηρεί τα βιβλία και τα παραστατικά στοιχεία της Οικο¬ 
νομικής Διαχειρίσεως. 

Άρθρο 8ο 

Πόροι του Κέντρου είναι: 

1. Οι εισφορές του Ιερού Ναού Αγίου Χαραλάμπους 
Ακράτας, της Ιερός Μητροπόλεως, των Ιερών Ναών, 
Μονών και Προσκυνημάτων αυτής. 

2. Οι εκούσιες εισφορές των Χριστιανών. 

3. Οι επιχορηγήσεις του Κράτους. 

4. Οι πρόσοδοι από εράνους, λαχειοφόρους αγορές 
κ.λπ. 

5. Οι τακτικές ή έκτακτες επιχορηγήσεις της Δωρή- 
τριας Κυρίας Ρενάτας Σωτ. Ρουφογάλη, τυχόν μερίδια 
εκ της κληρονομιάς τούτων κ.λπ. 

6. Οι κληρονομιές, κληροδοσίες, δωρεές και κάθε άλλη 
προσφορά φυσικών ή νομικών προσώπων. 

7. Κάθε πρόσοδος, προερχόμενη από νόμιμη πηγή. 

Άρθρο 9ο 

Κάθε θέμα, που δεν προβλέπεται από τις διατάξεις 
του παρόντος Οργανισμού, ρυθμίζεται με αποφάσεις 
του Μητροπολίτου. 

Άρθρο 10ο 

1. Η περιουσία του Κέντρου, εφόσον τούτο λειτουργεί 
κανονικώς ανήκει στο Νομικό Πρόσωπο του Ιερού Ναού 
Αγίου Χαραλάμπους Ακράτας. 

2. Οταν το Κέντρο δεν λειτουργεί, οι πόροι της πε¬ 
ριουσίας διατίθενται διά τους σκοπούς της Ιερός Μη- 
τροπόλεως Καλαβρύτων και Αιγιαλείας. 

3. Σε περίπτωση διαλύσεως του «ΡΟΥΦΟΓΑΑΕΙΟΥ ΕΚ- 
ΚΑΗΣΙΑΣΤΙΚΟΥ ΚΕΝΤΡΟΥ ΑΚΡΑΤΑΣ» όλη η κινητή και η 
ακίνητος περιουσία θα περιέλθει στην Ιερά Μητρόπολη 
Καλαβρύτων και Αιγιαλείας, η οποία δύναται να την 
χρησιμοποιήσει για το γενικώτερο ιεραποστολικό και 
ποιμαντικό της έργο. 

Αρθρο 11ο 

ΜΕΤΑΒΑΤΙΚΕΣ ΔΙΑΤΑΞΕΙΣ 

Ι.Όπου στο υπ’ αριθμ 11.010/14.10.1987 Δωρητήριο Συμ¬ 
βόλαιο αναφέρεται ο όρος Εφορευτική Επιτροπή νοείται 
πάντοτε το Διοικητικό Συμβούλιο του «ΡΟΥΦΟΓΑΑΕΙΟΥ 
ΕΚΚΛΗΣΙΑΣΤΙΚΟΥ ΚΕΝΤΡΟΥ ΑΚΡΑΤΑΣ». 

2. Όπου και όταν σε συμβόλαια, Διαθήκες, Χρεώγρα- 
φα, πόσης μορφής τίτλους ιδιοκτησίας αναφέρεται ο 


όρος ή η επωνυμία: «ΡΟΥΦΟΓΑΛΕΙΟΝ ΕΚΚΛΗΣΙΑΣΤΙ¬ 
ΚΟΝ ΚΕΝΤΡΟΝ ΑΚΡΑΤΑΣ» νοείται το Εκκλησιαστικόν 
Ιδρυμα «ΡΟΥΦΟΓΑΛΕΙΟΝ ΕΚΚΛΗΣΙΑΣΤΙΚΟΝ ΚΕΝΤΡΟΝ 
ΑΚΡΑΤΑΣ». 

3. Στις κτιριακές εγκαταστάσεις του Κέντρου και 
στον ειδικά διαμορφωμένο χώρο οροφοδιαμέρισμα του 
συγκροτήματος δύναται άνευ διατυπώσεων και άνευ 
ανταλλάγματος να εγκαταβιώνει «τιμής και ευγνωμο¬ 
σύνης ένεκεν» η Δωρήτρια Κυρία Ρενάτα, χήρα Σωτ. 
Ρουφογάλη. 

Αρθρο 12ο 

1. Η ισχύς του παρόντος άρχεται από τη δημοσίευσή 
του στην Εφημερίδα της Κυβερνήσεως. 

2. Από την δημοσίευση του παρόντος Κανονισμού δεν 
προκαλείται δαπάνη εις βάρος του Προϋπολογισμού 
της Ιερός Μητροπόλεως Καλαβρύτων και Αιγιαλείας. 

3. Ο παρών Κανονισμός να δημοσιευθεί στην Εφη¬ 
μερίδα της Κυβερνήσεως και στο επίσημο Δελτίο της 
Εκκλησίας της Ελλάδος «ΕΚΚΛΗΣΙΑ». 

Ο κανονισμός να δημοσιευθεί στην Εφημερίδα της 
Κυβερνήσεως. 

Αθήναι, 10 Οκτωβρίου 2013 

Ο Πρόεδρος 
1- Ο Αθηνών ΙΕΡΩΝΥΜΟΣ 
Ο Αρχιγραμματεύς 
1- Ο Διαυλείας ΓΑΒΡΙΗΛ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ιπαΜ: ννβόπ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































